Document ID: 32005D0106

PADOMES LĒMUMS
(2004. gada 22. novembris),
ar kuru paredz parakstīt un provizoriski piemērot Nolīguma par asociācijas izveidi starp Eiropas Kopienu un tās dalībvalstīm, no vienas puses, un Čīles Republiku, no otras puses, Papildprotokolu, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
(2005/106/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 310. pantu saistībā ar tā 300. panta 2. punkta pirmās daļas pirmo un otro teikumu,
ņemot vērā 2003. gada Pievienošanās aktu, un jo īpaši tā 6. panta 2. punktu,
ņemot vērā Komisijas priekšlikumu,
tā kā:
(1)
Padome 2003. gada 22. decembrī pilnvaroja Komisiju Eiropas Kopienas un tās dalībvalstu vārdā risināt sarunas ar Čīli attiecībā uz Nolīguma par asociācijas izveidi starp Eiropas Kopienu un tās dalībvalstīm, no vienas puses, un Čīles Republiku, no otras puses, Papildprotokolu, lai ņemtu vērā jauno dalībvalstu pievienošanos Eiropas Savienībai.
(2)
Šīs sarunas ir noslēgtas, un Papildprotokols parafēts 2004. gada 30. aprīlī.
(3)
Papildprotokols būtu jāparaksta Kopienas vārdā, un būtu jāapstiprina dažu tā noteikumu provizoriska piemērošana, paredzot tā iespējamo noslēgšanu vēlāk,
IR PIEŅĒMUŠI ŠO LĒMUMU.
Vienīgais pants
1. Ar šo Padomes priekšsēdētājs tiek pilnvarots norīkot vienu vai vairākas personas, kuras ir tiesīgas Eiropas Kopienas un tās dalībvalstu vārdā parakstīt Nolīguma par asociācijas izveidi starp Eiropas Kopienu un tās dalībvalstīm, no vienas puses, un Čīles Republiku, no otras puses, Papildprotokolu, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.
Papildprotokola teksts ir pievienots šim lēmumam.
2. Papildprotokola 2., 3., 4., 5., 6., 11. un 12. pantu provizoriski piemēro, kamēr Papildprotokols nav stājies spēkā.
Briselē, 2004. gada 22. novembrī

Labels: 18
15
5